[{"text_idx": "#000002", "text": "S-ro Johano Nagy la vicprezidanto kaj afergvidanto de Hungaria Esperanto-Asocio (HEA) song\u0302is grandan aferon. Lia celo estis, ke Esperanto malfermu vojon al la c\u0302irkau\u0306a mondo en la formo de ekspozicio, kaj informu la civilulojn pri nia Esperanto-vivo."}, {"text_idx": "#000003", "text": "La Civila Domo en la kvartalo Zuglo\u0301 de Budapes\u0302to certigis la lokon por la realigo de lia revo. La direktoro de la Domo D-ro Pe\u0301ter Do\u0308me\u0301ny salutis la partoprenantojn, kaj poste Profesoro D-ro Gyo\u0308rgy Nanovfszky, emerita ambasadoro, honora prezidanto de HEA , la c\u0302efpatrono de la arang\u0302aj\u0302o klarigis la titolon de la ekspozicio \u201eLa kontakto de Esperanto kaj la Arto\u201d. Lau\u0306 lia opinio , pluraj partoj de la arto c\u0302eestas en la ekspozicio kune kun Esperanto: la literaturo, belarto kaj la muziko."}, {"text_idx": "#000005", "text": "La artistoj kune diskutas iliajn spertojn esperantlingve, kaj ili inters\u0302ang\u0302as la pensojn."}, {"text_idx": "#000007", "text": "La organizanto, kunordiganto de la arang\u0302aj\u0302o estis S-ro Johano Nagy, kiu prezentis la partoprenantojn de la grupa ekspozicio, kaj donacis al ili Esperantajn memoraj\u0302ojn."}, {"text_idx": "#000010", "text": "La 50 jarojn de Esperanto-vivo, literaturajn verkojn kaj pentrarton de Maria Eszes vidigis sia ekspozicio, kies titolo estis: \u201eKun plumo, melodio kaj peniko\u201d. La ekspoziciantinon, ankau\u0306 kiel la prezidanton de Hungaria Esperanto-Asocio kaj prezidanton de la Arta Rondo en urbo Pe\u0301cs salutis kaj prezentis S-ro Zolta\u0301n Je\u0301gl, prezidanto de la Societo Respekto al urbo Komlo\u0301, kun pensoj de S-ino Erika Suzana Keszi, emerita c\u0302efkonsilantino de la Biblioteko Csorba Gyo\u030bzo\u030b de urbo Pe\u0301cs, kultura manag\u0302erino, organizantino de arang\u0302aj\u0302oj, fakulo de etiketo; kaj fine li en sia parolado kore salutis la partoprenantojn en la nomo de lia societo."}, {"text_idx": "#000014", "text": "Dum la vespera programo oni povis au\u0306skulti la valoran prelegon de Profesoro D-ro Ga\u0301bor Ma\u0301rkus. La akustika programo de aktoraro EMI el urbo Komlo\u0301 prezentis en formo de kanto la poemon de Maria Eszes \u201eLa flamo de amo\u201d. Oni g\u0302oje au\u0306skultis ankau\u0306 la kantartiston S-ron Attila Papp."}, {"text_idx": "#000015", "text": "Dum la programo la plurlingve kantanta koruso kantis japanlingve pri \u201eJacugatake-Esperanto-domo\u201d. La kanton verkis S-ro Hori Jasuo el Tokio, honora membro de UEA. C\u0302i tiu kanto sonis je la estimo de Profesoro D-ro Ga\u0301bor Ma\u0301rkus, kiu estas la amiko de la au\u0306toro."}, {"text_idx": "#000016", "text": "La surprizo-gasto de la ekspozicio estis kantistino Anjo Amika, kiu g\u0302ojigis nin kun bela, esperantlingva kanto \u201ePacon, esperon\u201d."}, {"text_idx": "#000017", "text": "La programon fermis la lotumado de la donacoj ofertitaj fare de la ekspoziciantoj. Por ni estis surprizo, c\u0302ar nin helpis Da\u0301vid Borsa\u0301nyi, kiu havas nur 4 jarojn, kaj fine li diris recitaj\u0302on esperantlingve. Poste la partoprenantoj kune kun la koruso kantis la konatan kanton \u201eVent\u2019 printempa kirlas akvon\u201d, kiun kantis ankau\u0306 50 membroj de la Societo Respekto al urbo Komlo\u0301, kiuj alvenis al la ekspozicio."}, {"text_idx": "#000018", "text": "En la nomo de la estraro, de la ekspoziciantoj mi dankas S-ron Johanon Nagy pro lia organizado de la reprezentiva ekspozicio, pro la prezentado de pli ol 100-jara movada vivo de HEA. Li nelacigeble laboris, faris eminentan organizadon kun granda entuziasmo, pretigis la arkivan materialon de la ekspozicio."}, {"text_idx": "#000020", "text": "Ni tre dankas la voc\u0302teknikiston de la Civila Domo, la fotoartiston S-ron Da\u0301niel Opolczer kaj c\u0302iujn helpantojn pro ilia kontribuo al sukceso de nia arang\u0302aj\u0302o."}, {"text_idx": "#000021", "text": "Dankon al la aktoroj, kiuj plialtigis la nivelon de nia programo."}, {"text_idx": "#000022", "text": "Dankon al S-ro Istva\u0301n Gulya\u0301s, prezidanto de la Hungara Fervojista Esperanto-Asocio, ke li estis je nia dispono, kaj transdonis por la ekspozicio la pentraj\u0302portreton de Ludoviko Lazaro Zamenhof, kiun pentris S\u2013ro Miklo\u0301s Simonyi.Ni esperas, ke la enrigardo en nian Esperantan vivon estis utila kaj agrabla. Espereble tra la ekspozicio Esperanto pliproksimig\u0302is al la civiluloj ."}, {"text_idx": "#000023", "text": "La loko de la ekspozicio estis: kvartalo Zuglo\u0301 de Budapes\u0302to, Parko Cserto\u030b N-ro 12., en la Civila Domo. G\u0302i estis videbla dum tri semajnoj, g\u0302is la 27-a de majo 2019."}, {"text_idx": "#000025", "text": "Fotoj estas pri la ekspozicio tra kvin pag\u0302oj (ne forgesu foliumi) c\u0302i tie."}, {"text_idx": "#000027", "text": "Festo de Virina Tago 2023"}]